ཡིད་རྟོན་བྱེད་ཚུལ་ནི།གང་ཟག་ཚད་མར་བཟུང་བ།ཟེར་སྒྲོས་ཚད་མར་བཟུང་བ་སོགས་མ་ཡིན་པར་སངས་རྒྱས་ཀྱི་ཆོས་གཞུང་ནང་དུ་རྟོན་པ་བཞི་ཞེས་པ་དེ་སྐབས་འདིར་རྩ་བར་འཛིན་དགོས་པ་གཞི་རྩའི་ཡིད་རྟོན་བྱེད་ཚུལ་ཡིན།རྟོན་པ་བཞིའི་ཚུལ་འདི་ནི་མྱ་ངན་ལས་འདས་པ་ཆེན་པོའི་མདོ་དང་།བློ་གྲོས་མི་བཟད་པས་བསྟན་པའི་མདོ་ལས་ཀྱང་འབྱུང་བར་གསུངས།མདོ་སྡེ་རྒྱན་ལས།གཙུག་ལག་༼དོན་ལ༽བསྟན་པའི་ཆོས་༼ཆོས་ལ༽དང་ནི།།དེའི་དོན་དགོངས་པ་ཅན་དང་ནི།།ངེས་དོན་ཚད་མ་ལྡན་༼ངེས་དོན་ལ༽པ་དང་།།དེའི་དོན་བརྗོད་མེད་ཐོབ་༼ཡེ་ཤེས༽པའོ།།ཞེས་དང་།འཕགས་པ་ཐོགས་མེད་ཀྱིས་བྱང་ས་ནང་དུ་རྟོན་པ་བཞི་པོ་དེ་རྒྱས་པོ་བསྟན་ཡོད་པ་རེད།།